b"\n_START_ARTICLE_\nReconstruccionisme pag\xc3\xa0\n_START_PARAGRAPH_\nEl reconstruccionisme pag\xc3\xa0, o simplement reconstruccionisme, \xc3\xa9s una forma de paganisme que intenta restablir religions politeistes al m\xc3\xb3n modern, a difer\xc3\xa8ncia de moviments neopagans sincr\xc3\xa8tics com Wicca, i moviments com el misticisme germ\xc3\xa0nic o la teosofia. El reconstruccionisme aparegu\xc3\xa9 de de la fi dels anys seixanta i a principi dels setanta, i guany\xc3\xa0 for\xc3\xa7a durant els noranta. Tot i que l'\xc3\xa8mfasi en l'exactitud hist\xc3\xb2rica pot implicar reconstruccions hist\xc3\xb2riques, el desig de continu\xc3\xaftat en tradicions rituals (ortopr\xc3\xa0xia) \xc3\xa9s una caracter\xc3\xadstica comuna de la religi\xc3\xb3 en general, com es veu als rituals de l'esgl\xc3\xa8sia anglicana o en la lit\xc3\xbargia cristiana._NEWLINE_El terme \xc2\xabreconstruccionisme pag\xc3\xa0\xc2\xbb probablement fou encunyat per Isaac Bonewits vers la fi dels anys setanta del segle\xc2\xa0xx, i Margot Adler fa emprar el terme a l'edici\xc3\xb3 de 1979 a Drawing Down the Moon per referir-se a aquells que intenten, a trav\xc3\xa9s de la recerca acad\xc3\xa8mica o del folklore, \xc2\xabreconstruir\xc2\xbb una pr\xc3\xa0ctica espiritual precristiana hist\xc3\xb2ricament correcta. L'\xc3\xa8mfasi en la reconstrucci\xc3\xb3 contrasta amb altres formes m\xc3\xa9s fantasioses i ecl\xc3\xa8ctiques de paganisme com Wicca."